open-index/open-wikipedia-markdown huggingface dataset:
הלמוט בהלקה

**הלמוט בהלקה** (בגרמנית: **Hellmuth Böhlke**; 7 בפברואר 1893 – 8 באפריל 1956) היה גנרל גרמני במלחמת העולם השנייה.

## ביוגרפיה
### ראשית חייו
בהלקה נולד ב-7 בפברואר 1893 בלובהאן ליד דנציג, ובמלחמת העולם הראשונה שירת כקצין בצבא הקיסרות הגרמנית. על פעולותיו במלחמה הוא קיבל את עיטור צלב הברזל מדרגה ראשונה ושנייה ואת אות הפציעה בשחור. לאחר סיום המלחמה הוא עבר לשירות המשטרה וקודם לדרגת אובר לויטננט ב-1 ביולי 1920. ב-15 באוקטובר 1935 הוא עבר לשרת בוורמאכט בדרגת מיור וב-1 ביוני 1938 הועלה לדרגת אוברסט לויטננט.

### מלחמת העולם השנייה
כשפרצה מלחמת העולם השנייה הוא פיקד על גדוד ברגימנט הרגלים ה-21 בדיוויזיה ה-17 במהלך ההתקפה על פולין בספטמבר 1939. ב-21 בינואר 1941 הוא מונה למפקד רגימנט הרגלים ה-260 של הדיוויזיה ה-113 וב-15 בפברואר מונה למפקד רגימנט התחלופה ה-46 של הדיוויזיה ה-193. ב-15 במרץ 1941 הוא מונה למפקד רגימנט הרגלים ה-430 של הדיוויזיה ה-129 שאיתה הוצב במהלך מבצע ברברוסה בגזרה המרכזית של החזית המזרחית, וב-27 באוקטובר 1941 הוא קיבל על פעולותיו את עיטור הצלב הגרמני בזהב. ב-13 במאי 1941 הוא הועלה לדרגת אוברסט, וב-20 בספטמבר 1942 הוא קיבל את עיטור צלב האבירים של צלב הברזל. ב-12 בפברואר 1943 הוא מונה למפקד רגימנט הרייכסגרנדירים ה"הוך אנד דויטשמאסטר" של דיוויזיית הגרנדירים ה-44, שהועברה לאיטליה באוגוסט 1943. ב-1 בינואר 1944 הוא הועלה לדרגת גנרל מיור, וב-1 בפברואר מונה למפקד הדיוויזיה ה-334, אשר התפרסה באזור פסקארה על חוף הים האדריאטי. ב-1 באוגוסט 1944 הועלה לדרגת גנרל לויטננט. באוקטובר 1944 היא שובצה לקורפוס הפאנצר ה-14 והשתתפה בקרבות ההגנה באזור בולוניה, שם הייתה כפופה אף פעם לקורפוס הצנחנים ה-1. ב-25 בינואר 1945 הוא קיבל תוספת עלי אלון לעיטור צלב האבירים של צלב הברזל, ולאחר כניעת קבוצת ארמיות C הוא נלקח בשבי ליד רימיני בסוף אפריל 1945.

### לאחר המלחמה
ביוני 1947 הוא הועבר למחנה השבויים 11 בבריטניה. לאחר שחרורו הוא התגורר במינכן עד מותו ב-8 באפריל 1956.

## קישורים חיצוניים
* הלמוט בהלקה, באתר specialcamp11

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1893
קטגוריה:גרמנים שנפטרו ב-1956
גדעון נאור

**נסאו גדעון נאור** (נולד בה'תרפ"ט, 1929) הוא איש ציבור ישראלי שכיהן כראש המועצה האזורית שער הנגב וכראש ועד היישוב וראש מועצת קריית גת בין השנים 1958–1965.

## ביוגרפיה
נולד בצ'כוסלובקיה וב-1939, עלה לארץ ישראל. באוגוסט 1947, יחד עם חבריו יוצאי הפלמ"ח מתנועת הנוער העובד, עבר הכשרה בקבוצת גבע, והיה ממייסדי קיבוץ גבים בנגב. שירת בחטיבת הנגב של הפלמ"ח לחם במלחמת השחרור, כמפקד הקיבוץ.

ב-1955 נבחר לשמש ראש המועצה השלישי של המועצה האזורית שער הנגב.

במהלך כהונתו, החלה הקמת שדרות בתחומי המועצה, והיא פעלה ללא מינהל עצמאי, תחת הנהגת המועצה המקומית, עד 1958.

בשנות החמישים עבר לקריית גת, ושימש כרכז של ועדת חריג – ועדה בינמשרדית בראשות מנכ"ל משרד העבודה שניהלה את העיר.

ב-1958 נבחר ליו"ר ועד היישוב, מעט לאחר בחירתו הפך היישוב למועצה מקומית והוא היה לראש המועצה הראשון של קריית גת, הוא שימש בתפקיד במשך 2 קדנציות. הוא היה אז ראש הרשות המקומית הצעיר ביותר בישראל – בן 29 בלבד.

במהלך כהונתו יזם את הקמת גוש עיירות הפיתוח, והיה חבר הנהלה. היה חבר הנהלת מרכז השלטון המקומי, כנציג הראשון של עיירות הפיתוח.

### תפקידים נוספים
לאחר ששב מלימודיו האקדמאים בארצות הברית, שימש בתפקידים בכירים נוספים:
* משנה למנכ"ל משרד העבודה
* משנה למנכ"ל חברת "שיכון עובדים"
* מנכ"ל מכון היצוא הישראלי
* מנהל שיווק רשת השוק המקומי של "פולגת"
* מנהל המרכז לשיתוף פעולה בינלאומי במשרד החוץ

## ספריו
* הדאגה להסדרת אספקת המים: מחקר גישוש במסגרת המחקר על מבנהו מעמדו ותפקידיו של השלטון המקומי בישראל - מחקר גישוש במסגרת המחקר על מבנהו מעמדו, בהוצאת המרכז לחקר התיישבות כפרית ועירונית, 1974
* השלטון המקומי - מעמדו ותפקידיו, בהוצאת המרכז לחקר התיישבות כפרית ועירונית, 1978
* אין רגע דל, סיפור חיים של חזון והגשמה – ספר אוטוביוגרפי, יצא לאור ב-2001

## קישורים חיצוניים
* גדעון נאור באתר מרכז השלטון המקומי
* מרב מיכאלי - אני חוזר היום לביתי הפוליטי העבודה
* 

## הערות שוליים

קטגוריה:ישראלים ילידי צ'כוסלובקיה
קטגוריה:לוחמי הפלמ"ח
קטגוריה:ראשי המועצה האזורית שער הנגב
קטגוריה:ראשי עיריית קריית גת
קטגוריה:אנשי העלייה החמישית
קטגוריה:סופרים ישראלים
קטגוריה:כותבי אוטוביוגרפיה ישראלים
קטגוריה:חטיבת הנגב
קטגוריה:גבים: אישים
קטגוריה:שדרות: אישים
קטגוריה:ראשי מש"ב – סוכנות הסיוע הלאומית של ישראל
קטגוריה:ראשי רשויות מקומיות מטעם מפא"י
קטגוריה:ישראלים שנולדו ב-1929
Say Forever You'll Be Mine

***Say Forever You'll Be Mine*** (בעברית: **תגיד שלנצח תהיה שלי**) הוא האלבום ה-12 המשותף של הזמרים פורטר ווגונר ודולי פרטון. הוא יצא ב-18 באוגוסט 1975 על ידי RCA Victor.

## הצלחה מסחרית
האלבום הגיע למקום השישי במצעד אלבומי הקאנטרי האמריקאי.

מתוך האלבום יצא שיר הנושא כסינגל כאשר הוא הגיע למקום החמישי במצעד שירי הקאנטרי האמריקאי.

## הקלטות
רק שלושה מתוך עשרה משירי האלבום הוקלטו במיוחד עבור האלבום בעוד שאר השירים הם שירים מאלבומים קודמים של השניים. שלושת השירים האחרים הוקלטו במהלך 15 באפריל 1975.

## מיקומי שיא

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומים באנגלית
פיגוע ההתאבדות הכפול בבגדאד (2021)

**הפיגועים בבגדאד** היה פיגוע התאבדות כפול, שהתרחש ב-21 בינואר 2021, ובוצע על ידי שני מחבלים מתאבדים בשוק הבגדים של שכונת באב א-שרקי שבמרכז בגדאד, בירת עיראק.

בפיגועים נהרגו כ-32 בני אדם (לא כולל את 2 המפגעים) ונפצעו כ-110 אחרים, הפיגועים באו לאחר שנתיים שקטות, בהן בגדאד לא סבלה מפיגועי התאבדות. מאז סוף 2017, אז החלה גסיסתה של המדינה האסלאמית, הפכו פיגועי הטרור בעיראק למחזה נדיר, וזאת לאחר קרוב ל-14 שנים בהם פיגועי טרור אסלאמי היו למעשה מחזה יום-יומי בעיראק כולה.

## התקיפה
ב-21 בינואר 2021, באזור שעות הבוקר המוקדמות נפתח מחדש שוק בגדים צפוף במרכז בגדאד, וזאת לאחר שהיה סגור במשך שנה, לאור התפרצות נגיף הקורונה בעיראק, בשלב מסוים נכנס המפגע וצעק "הבטן שלי כואבת!", כאשר עוברי אורח התקרבו עליו על מנת לעזור לו הוא פוצץ את עצמו והרג מספר אנשים, לאחר שעוברי אורח נוספים באו לזירת הפיגוע, על מנת לעזור לקורבנות, בא מחבל נוסף ופוצץ את עצמו על האנשים, שבאו לעזור לנפגעי הפיגוע הראשון. בפיגוע ההתאבדות הכפול נהרגו כ-38 אזרחים ונפצעו יותר מ-110, חלק מהם באורח קשה.

## אחריות
ממוזער|המשטרה המקומית מגיעה לזירת הפיגוע
סוכנות הידיעות אמאק טענה כי האחראים לאירוע היו מחבלים מטעם המדינה האסלאמית, טענה זו התבססה על הסברה שהארגון התכוון לפגוע במוסלמים שיעים ששהו בשוק. זמן קצר לאחר פרסום הטענה הצהירה המדינה האסלאמית כי היא אחראית לפיגוע ההתאבדות הכפול.

מיליציית כתאא'ב חזבאללה האשימה את ארצות הברית, ישראל וערב הסעודית באחריות על הפיגוע ואף נשבעה להילחם בסעודיה.

## תגובות
ב-22 בינואר 2021, הותקפה הבירה הסעודית, ריאד במספר טילים ומזל"טים. המיליציה העיראקית "גדודי ההבטחה האמיתית" קיבלה אחריות על התקיפה ואמרה כי היא ביצעה אותו כנקמה על התמיכה הסעודית בפיגוע ההתאבדות הכפול. חרף לקיחת האחריות של המיליציה העיראקית הסעודים טענו כי המילציה התימנית והפרו-איראנית, החות'ים ביצעו את התקיפה אך החותי'ם הכחישו שהם ביצעו את התקיפה.

בחריין, קנדה, מצרים, צרפת, איראן, כווית, ירדן, לבנון, מלזיה, תוניסיה, טורקיה, ערב הסעודית, איחוד האמירויות הערביות, קטר, ארצות הברית, הרשות הפלסטינית ותימן גינו את הפיגוע. מועצת שיתוף הפעולה במפרץ גינתה אף היא את ההתקפה, המזכ"ל המועצה נאיף אל-חג'ראף הצהיר "כי הוא מביע את תנחומיו ומשתתף בצערם משפחות הקורבנות".
## ראו גם
* הפיגוע בצומת בית ליד - פיגוע התאבדות זהה שבוצע בישראל

## קישורים חיצוניים

* 
## הערות שוליים

בגדאד
קטגוריה:בגדאד: היסטוריה
בגדאד
בגדאד
קטגוריה:2021 בעיראק
טרוויס ווריק

**טרוויס ווריק** (באנגלית: **Travis Warech**; נולד ב-5 ביולי 1991) הוא כדורסלן אמריקאי-גרמני-ישראלי, המשחק בעמדת הקלע והסמול פורוורד. נכון למרץ 2024, הוא מלך הסלים בכל הזמנים של הפועל באר שבע בליגת העל.

## קריירה
ווריק נולד וגדל בפיין ברוק, ניו ג'רזי, למשפחה ממוצא יהודי. ווריק למד ושיחק כדורסל בתיכון מונטוויל במשך שלוש שנים. ווריק שימש בשתי שנותיו האחרונות כקפטן ובעונה האחרונה נבחר לשחקן המצטיין של התיכון.

בתחילת דרכו במכללות, שיחק ווריק במכללת סנט מייקל. בשנתו האחרונה במכללה, הוא העמיד ממוצעים של 16 נקודות, 8 ריבאונדים, 1.3 אסיסטים ו-1.2 חטיפות למשחק. הוא נבחר לקבוצה השנייה של העונה.

ב-18 באוקטובר 2013, החל ווריק את הקריירה המקצועית שלו כשחתם בגות'ה רוקטס מהליגה הגרמנית. ב-8 באפריל 2014, קלע ווריק שיא קריירה של 24 נקודות, ב-8 מ-12 מהשדה, יחד עם 3 ריבאונדים בניצחון 80–90 על קריילסיים מרלין. ב-29 משחקים בקבוצה, הוא העמיד ממוצעים של 9.9 נקודות, 5.1 ריבאונדים, 1.3 אסיסטים ו-1.1 חטיפות למשחק.

ב-27 ביוני 2014, ווריק חתם לשנתיים בריזן לודביגסבורג.

ב-29 באוקטובר 2015, חתם ווריק לעונה בהמבורג טאוארס. עם זאת, ב-9 בדצמבר 2015, הוא עזב את הקבוצה וחתם ברסטה פכטה עד תום העונה. ווריק עזר לקבוצה לסיים כסגנית האלופה. ב-26 משחקים בהם שיחק באותה עונה, הוא העמיד ממוצעים של 7.7 נקודות ו-3.5 ריבאונדים בממוצע למשחק, עם 41.4 אחוזים לשלוש.

ב-15 באוגוסט 2017, חתם ווריק לעונה במכבי אשדוד מהליגה הישראלית. ב-3 במאי 2018, קלע ווריק שיא עונתי של 19 נקודות, יחד עם 3 ריבאונדים ו-2 חטיפות בהפסד קבוצתו 65–85 להפועל ירושלים. ווריק עזר לאשדוד להגיע לפלייאוף, שם הודחה על ידי הפועל תל אביב ברבע הגמר.

ב-20 ביוני 2018, חתם ווריק לעונה בהפועל באר שבע. ב-7 באפריל 2019, קלע ווריק שיא עונתי של 21 נקודות, ב-7 מ-12 לשלוש, יחד עם 3 אסיסטים בהפסד 88–97 למכבי אשדוד. ווריק עזר לבאר שבע להגיע לפלייאוף, שם הודחה על ידי הפועל ירושלים ברבע הגמר. ב-29 משחקים בקבוצה, הוא העמיד ממוצעים של 8.5 נקודות ו-2.7 ריבאונדים בממוצע, עם 42.6 אחוזים לשלוש.

ב-19 ביוני 2019, חתם ווריק לעונה בעירוני נהריה. בנהריה הוא קלע 7.6 נקודות בממוצע למשחק.

ב-28 ביולי 2020, חזר ווריק להפועל באר שבע.

בעונת 2022/2023 שיחק במדי עירוני נס ציונה.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלנים גרמנים
קטגוריה:כדורסלני מכבי אשדוד
קטגוריה:כדורסלני הפועל באר שבע
קטגוריה:כדורסלני עירוני נהריה
קטגוריה:כדורסלני הפועל תל אביב
קטגוריה:כדורסלנים אמריקאים שהתאזרחו בישראל
קטגוריה:ישראלים שנולדו ב-1991
קטגוריה:אמריקאים שנולדו ב-1991
גבריאל פולק

**גבריאל פולק** (בהולנדית: **Gabriel Polak**; י"ג בסיון תקס"ג, 3 ביוני 1803 – ה' בסיון תרכ"ט, 14 במאי 1869, אמסטרדם) היה סופר, מתרגם, מורה וביבליוגרף פורה, יהודי-הולנדי. נקרא גם "פולאק", או "פאלק".
הרבה לפרסם ספרי מידע בנושאי יהדות ולעסוק בפעולות חינוכיות תרבותיות.

## ביוגרפיה וקריירה
גבריאל פולק נולד באמסטרדם להוריו, יצחק גבריאל פולק, שהיה סוחר, וג'ודיק ג'סאיה (גיטלא) לבית כהן. (Judic Jesaija Cohen).

בגיל 29 הוא נישא לאווה בת לוי צוארט (Eva Levie Zwart)

שימש כמנהל בית ספר באמסטרדם והיה חבר פעיל באגודה היהודית הספרותית "חברת תועלת". חברה זו נוסדה באמסטרדם ב-1820 על ידי משכילים שומרי מסורת וחובבי שפת עבר, שהחזיקו ספרייה גדולה.

פולק הוציא פרסומים רבים של טקסטים ליטורגיים והלכתיים מתורגמים עבור הקהילה היהודית באמסטרדם. כמו כן פרסם וערך ספרים ורשימות ביבליוגרפיות שונות, בייחוד לאוספי ספרים בהולנד. בין השאר, תרגם מהולנדית גם את ספרו של הנריק טולנס "הכריתת" [הגירושים].

החל משנת 1857 ועד מותו ב-1869, שלח פולק לעיתון "המגיד", במסגרת המדור "האללאנד" [הולנד], ידיעות וחדשות מאמסטרדם, המדווחות על ענייני הקהילה היהודית, ספרים שכתב, בנייני ציבור שנבנו, חשיפת המצבות הישנות בבתי העלמין בהולנד, אנשים חשובים מבני הקהילה שהלכו לעולמם וכיוצא בזה.

כדרכו, היה נוהג מדי פעם לחרוז שירים בשפה העברית לרגל אירועים שונים, וביניהם גם הספדים. כשהלך לעולמו [הרב שלמה יאודה [!] ליב רפאפורט](https://he.wikipedia.org/wiki/%D7%A9%D7%9C%D7%9E%D7%94_%D7%99%D7%94%D7%95%D7%93%D7%94_%D7%A8%D7%A4%D7%A4%D7%95%D7%A8%D7%98), כתב:

לאחר שהעניק שרשרת במתנה לארוסתו כתב לה:

### לקט מספריו ופרסומיו
* **חוקי האלוהים** (מקור מוצאן של תרי"ג המצוות), אמסטרדאם, תקצ"א
* **הפורט** (אסופת דברי שיר ופרוזה בתוספת טקסט בהולנדי), אמסטרדם, תקצ"ו
* **מראה גבר** (מבוא למחזור אשכנז בצירוף תרגום להולנדית), אמסטרדם, תרי"ז
* **קיקיון דיונה** (פירוש על ספר יונה בארבעה שירים), אמסטרדם, תרי"ג
* **הליכות קדם** (כולל שירים וזמירות, שאילות אל חכמי דורנו עם תשובותיהם בתורה ובחכמה, קורות קדמוניות וליקוטי גדולי ישראל), תר"ז
* **בן גורני,** אמסטרדם, תרי"א
* **סדר תפילת ימי החול**, אמסטרדם, תר"ך
* **קול בת גלים** (המשמיע זיכרון איזה אנשים ונשים מצוינים משנים קדמוניות בממלכת האללאנד על ידי העתקות ממצבות וספרי זכרונות, עם הערות שונות), אמסטרדם, תרכ"ז
* **ארשת שפתיים** (ספר תפילה לכל השנה), אמסטרדם, תרל"ב
* **חמישה חומשי תורה** (עם פירוש רש"י ועם סדר ההפטרות והתפלות לכל שבתות השנה), אמסטרדם, 1828
* **רשימות לתולדות הקהלות וחכמיהם באמשטרדם,** [המאה הי"ט]
* **חשק שלמה** (הוא רשימת בית אוצר הספרים / אשר הניח אחריו ... מהו' שלמה זלמן ב"ר יודא יששכר בער לבית רובענס ...), אמסטרדם, תרי"ז

## קישורים חיצוניים
* 
* 
*
*מעשה גבריאל: ביוגרפיה של גבריאל פולק (כתב היד כולל פריטים רבים שנערכו בידי חיים יונה גורלאנד במאה ה-19)
*גבריאל פאלק, אורות לוקטו: "רבי בנימין מוספיא", המגיד, 11 במרץ 1858
* 

## הערות שוליים

קטגוריה:מתרגמים יהודים
קטגוריה:סופרים כותבי עברית
קטגוריה:סופרים יהודים הולנדים
קטגוריה:מתרגמים הולנדים
קטגוריה:מורים
קטגוריה:הולנדים שנולדו ב-1803
קטגוריה:נפטרים ב-1869
אם החורף יגיע

**אם החורף יגיע** (באנגלית: **If Winter Comes**) הוא סרט קולנוע מסוגת דרמה רומנטית אמריקאי משנת 1947 בבימויו של ג'ון סאביל, עם וולטר פידג'ן, דבורה קר, ג'נט לי ואנג'לה לאנסבורי.

התסריט מבוסס על רומן בשם זה מאת ארתור סמואל הצ'ינסון  שפורסם ב-1922 והיה לרב מכר ודן בנושאים שלא דברו עליהם אז כמו בגידות, גירושים, הריון מחוץ לנישואים והתאבדות. גיבור העלילה נמצא בסבך עם שלוש נשים, אשתו שלא אוהבת אותו, אהובתו לשעבר שרוצה אותו ונערה מתבגרת שזקוקה לתמיכתו.

ב-1923 הופק סרט אילם לפי הספר.

שם הספר והסרט לקוח משירו של פרסי ביש שלי "אודה לרוח המערבית": ?If Winter comes, can Spring be far behind - "אם החורף יגיע, האם האביב יכול להיות הרחק מאחור?" שמשמעותו - אם יגיעו זמנים קשים של קור ודיכאון (כמו בחורף), האביב שמסמל פריחה ושמחה, לא יהיה רחוק מאחור.

## תקציר העלילה
שנת 1939 בעיירה פני גרין ליד לונדון. מרק סייבר (וולטר פידג'ן) הוא כותב ספרי לימוד ונשוי למייבל (אנג'לה לאנסברי), אישה חמורת סבר שגוערת בו כל הזמן. הוא לא מאושר בנישואיו. קודם לכך היה ביחסים קרובים עם נונה ט (דבורה קר) אבל היא העדיפה את טוני טייבר (יו פרנץ') כדי לצאת איתו מהעיירה ולטייל בכל העולם. היא אינה אוהבת את טוני והם חוזרים לפני גרין שם היא מחדשת את הקשר עם מרק לנוכח כעסה של מייבל.

פורצת מלחמת העולם השנייה, טוני מתגייס ונונה ממשיכה את פגישותיה עם מרק ומתגייסת לבסוף לחיל העזר האווירי לנשים. מרק נפרד ממנה בתחנת הרכבת ואומר לה: "אם החורף יגיע, האם האביב יכול להיות הרחק מאחור?".

אפי ברייט (ג'נט לי) היא נערה מתבגרת שנכנסה להריון מחוץ לנישואים. אביה (ריס ויליאמס) מגרש אותה מביתו ומרק מרחם עליה ומוצא לה עבודה כמטפלת לאישה קשישה, מיס פרץ' (מאי וויטי). כשמיס פרץ' מתה לאחר שנכדה פרד נהרג במלחמה, אין לאפי היכן לגור ומרק חומל עליה ומביא אותה לביתו מה שגורם למייבל לעזוב ולהתגרש ממנו.

כל העיירה מרכלת על מרק כאילו הוא מנהל יחסים אסורים עם אפי והוא זה שהכניס אותה להריון. הבוס שלו מר פורצ'ן (רג'נלד אוון) וסגנו טווינינג (ג'ון אבוט) מפטרים אותו בטענה של מוסר מושחת.

מרק ואפי מקבלים מכתב זימון לבית משפט באשמת ניאוף. אפי מקבלת זאת קשות, כותבת מכתב פרידה ומרעילה את עצמה בשתיית חומצה אוקסלית שקנה לה מרק לשם ניקוי מגבעתו.

נונה מגיעה באמצע המשפט ומדברת בשבחו של מרק אך מורחקת משם.

המושבעים קובעים שמותה של אפי היה התאבדות אך מותחים ביקורת על התנהגותו של מרק. הוא חוזר לביתו כשאנשי העיירה קוראים לעברו קריאות בוז. בבית הוא מוצא מכתב שכתבה אפי לפני התאבדותה ובה היא מגלה לו שאבי הילד הוא הרולדג טווינינג בנו של מר טווינינג, הם היו מאורסים בחשאי ותכננו להינשא. מרק הזועם מגיע למשרד החברה אך לפני שהוא מתעמת עם טווינינג מגלה לו טווינינג שבנו הרולד נהרג במלחמה. מרק מחליט לא להעביר לו את המכתב ומרוב מתח הוא לוקה בהתקף לב ומאושפז. נונה מבקרת אותו ושניהם שורפים את המכתב לפני התחלת חיים חדשים כזוג.

## צוות השחקנים

## קישורים חיצוניים

* קדימון לאם החורף יגיע, באתר יוטיוב
* אם החורף יגיע, באתר TCM

קטגוריה:סרטי 1947
קטגוריה:סרטי דרמה רומנטית
קטגוריה:סרטי מטרו גולדווין מאייר
קטגוריה:סרטים על סופרים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטי דברה קר
קטגוריה:סרטי דרמה רומנטית אמריקאיים
Dictionary of Australian Biography

***Dictionary of Australian Biography*** (מילולית: **מילון הביוגרפיה האוסטרלית**) היא אנציקלופדיה שפורסמה ב-1949, ושנכתבה על ידי פרסיבל סרלה . האנציקלופדיה מכילה מידע על 1,030 מאמרים ביוגרפיים של אנשים בולטים הקשורים להיסטוריה האוסטרלית, שנפטרו לפני סוף 1942. לקח הספר להשלים יותר מעשרים שנה. האנציקלופדיה הוצאה ב-2 כרכים על ידי אנגוס ורוברטסון : כרך 1: A–K, וכרך 2: L–Z. על פי סרלה, אנציקלופדיה זו נכתבה בגלל:

## פורמט
אורך הביוגרפיות הממוצע הוא כ-640 מילים. סרלה סיווג אותם בערך ל-12 הקבוצות הבאות:

מבין הביוגרפיות לעיל, מספר הנשים שנכללו באנציקלופדיה היה 42 (4% מכל הביוגרפיות). 47% מהביוגרפיות בספר נולדו באנגליה, 27% מהביוגרפיות בספר נולדו באוסטרליה, 12% מהביוגרפיות בספר נולדו בסקוטלנד, 8% מהביוגרפיות בספר נולדו באירלנד, 1% מהביוגרפיות בספר נולדו בוויילס, ו-5% מהביוגרפיות בספר נולדו בשאר המדינות (כולל 12 מארצות הברית, 9 מגרמניה, ו-6 מניו זילנד).

## קישורים חיצוניים

*  Contains details of people who died before 1942.


## הערות שוליים

קטגוריה:אנציקלופדיות
קטגוריה:ספרי 1949
ספיריט: לחופש נולד

**ספיריט: לחופש נולד** (באנגלית: **Spirit Untamed**) הוא סרט קולנוע בהנפשה ממוחשבת מבית דרימוורקס הנפשה, שמבוסס על סדרת הטלוויזיה "ספיריט: לרכוב חופשי" שמשודרת בנטפליקס ומשמשת כספין אוף לסרט "סוס פרא" משנת 2002. הסרט יצא לאקרנים ב-4 ביוני 2021. קרן פוסטר הפיקה את הסרט, ואליין בוגאן ביימה אותו על פי תסריט של אורי וולינגטון. את הסרט מפיצה חברת סרטי יוניברסל.

## מדבבים
* איזבלה מרסד – לאקי פרסקוט.- בתו של גים ואחיינית של קורה.
* ג'ייק ג'ילנהול – ג'ים פרסקוט, אביה האלמן של לאקי.
* מרסיי מרטין – פרו גרנגר.- חברה של לאקי ואביגיל.
* מקנה גרייס – אביגיל סטון.- חברה של לאקי ופרו.
* ג'וליאן מור – קורה פרסקוט, דודתה של לאקי.
* וולטון גוגינס – הנדריק, הנבל של הסרט.
* אייזה גונזלס – מילאגרו נבארו, אמה המנוחה של לאקי.
* אנדרה בראואר

## הפקה
ב-7 באוקטובר 2019 חברת דרימוורקס הנפשה הכריזה על הסרט, כאשר הוא מבוסס על הסדרה "ספיריט: לרכוב חופשי" שמשמשת כספין אוף לסרט "סוס פרא" משנת 2002. עוד היא סיפרה שתביים אותו אליין בוגאן בתור הבמאית ואניו טורסמן בתור עוזר הבמאי, על פי התסריט של אורי וולינגטון, ובהפקת קרן פוסטר. הסרט הופק בתקציב נמוך וייווצר באולפן אנימציה אחר מחוץ לדרימוורקס, כמו הסרט "קפטן תחתונים: הסרט".

הפקת הסרט הושלמה בזמן מגפת הקורונה.

## הפצה
הסרט יצא לאקרנים ב-4 ביוני 2021.

## קישורים חיצוניים

* 

* 

## הערות שוליים

קטגוריה:סרטי 2021
קטגוריה:סרטי אולפני יוניברסל
קטגוריה:דרימוורקס הנפשה: סרטים
קטגוריה:סרטי הרפתקאות אמריקאיים
קטגוריה:סרטים באנגלית
קטגוריה:סרטים מבוססי סדרות טלוויזיה
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי אנימציה של אולפני יוניברסל
קטגוריה:סרטי אנימציה על ידידות
Australian Dictionary of Biography

***Australian Dictionary of Biography*** (מילולית: **המילון האוסטרלי לביוגרפיה**; בראשי תיבות: **ADB** או **AuDB**) היא אנציקלופדיה שיתופית לאומית, שמתוחזקת על ידי האוניברסיטה הלאומית של אוסטרליה. האנציקלופדיה מספקת מאמרים ביוגרפיים של אנשים בולטים הקשורים להיסטוריה האוסטרלית. האנציקלופדיה פורסמה בתחילה בסדרה של שנים עשר כרכים מודפסים בין 1966 ל-2005, ומאז פורסמו 18 כרכים. האנציקלופדיה פורסמה באינטרנט מאז 2006 על ידי המרכז הלאומי לביוגרפיה באוניברסיטה הלאומית של אוסטרליה.

הפרויקט ADB פועל מאז 1957. הצוות נמצא במרכז הלאומי לביוגרפיה במחלקה להיסטוריה של בית הספר למחקר במדעי החברה (RSSS) באוניברסיטה הלאומית של אוסטרליה. מאז הקמתו, מעל 4,000 מחברים שונים תרמו ל-ADB כ-9,800 מאמרים. 210 מהמאמרים היו של אוסטרלים ילידים, והם הוסברו על ידי תאוריית "פולחן השכחה" של ויליאם אדוארד הנלי סטנר , סביב תרומתם של האוסטרלים הילידים לחברה האוסטרלית.

## כרכי האנציקלופדיה
עד כה, הפיקה ה-ADB שמונה עשרה כרכים קשיחים של מאמרים ביוגרפיים על דמויות חשובות מההיסטוריה האוסטרלית. כל הכרכים פורסמו על ידי הוצאת אוניברסיטת מלבורן . בנוסף לפרסום עבודות אלו, ה-ADB מעמיד לרשות הקהילה האקדמית ולציבור את חומר המחקר העיקרי שלה.

## פרסום מקוון
ב-6 ביולי 2006, הושק אתר מקוון בעזרתו של המושל הכללי של אוסטרליה, מייקל ג'פרי, וזכה בפרס התרבות הלאומי של מאנינג קלארק בדצמבר 2006. האתר הוא הפקה משותפת של ADB, המרכז האוסטרלי למורשת המדע והטכנולוגיה  ואוניברסיטת מלבורן.

## ביקורת
ב-2018, קלינטון פרננדס  כתב כי ADB שותקת באופן בולט לעבר דמויות משפיעות בהתפתחות אוסטרליה, שמקושרות לעבדות, כמו ג'ורג' פייף אנגאס , ארצ'יבלד ברט , צ'ארלס אדוארד ברייט , רוברט אלווד , לכלן מקווארי, ג'ון בליסאריו  וגודפרי קרטר . עם זאת, מסד הנתונים Legacies, שממנו פרננדס השיג את המידע, אינו חד משמעי באשר לקשר של ג'ורג' פייף אנגאס עם העבדות. מסד הנתונים כתב כי הוא לא הגיש את התביעות בעצמו אלא גבה את סכום הפיצוי מסיבות לא ידועות.

## קישורים חיצוניים
* 
* המרכז הלאומי לביוגרפיה

* 


## הערות שוליים

קטגוריה:אנציקלופדיות אינטרנט
קטגוריה:אנציקלופדיות
קטגוריה:ספרי 1966
הריסת פסלו של סדאם חוסיין

[ממוזער|הצילום המפורסם של הפלת פסלו של [סדאם חוסיין בכיכר פירדוס|301x301 פיקסלים]]
**הריסת [[פסל (יצירה)|פסלו]] של [[סדאם חוסיין]]**, נשיא עיראק, אירעה ב-9 באפריל 2003, במהלך הפלישה לעיראק שבתחילת מלחמת עיראק. אירוע זה סימן את סופו הסמלי של .

## היסטוריה
על גבי מעגל התנועה שבמרכזה של כיכר פירדוס, במרכז בגדאד בירת עיראק, ניצבו לאורך השנים מספר מונומנטים ציבוריים מרכזיים. הראשון בהם היה אנדרטת קשת החייל האלמוני, אשר הוצבה בשנת 1959. באפריל 2002, לכבוד יום הולדתו ה-65 של נשיא עיראק סדאם חוסיין, הוצב בכיכר פסל בדמותו.

שנה לאחר מכן, ב-9 באפריל 2003, נקבצו מסביב לפסל קבוצת עיראקים שהחלו להשליך עליו אבנים וחלקם אף הכו אותו בפטישים, ללא הועיל, גם ניסיונו של המתאבק העיראקי  נכשל אך זכה לתשומת לב תקשורתית רבה. זמן קצר לאחר כישלונם של העיראקים הגיעה לאזור יחידה של חיל הנחתים האמריקאי. היחידה אבטחה את האזור ויצרה קשר עם העיתונאים הזרים במלון פלסטין הצמוד לכיכר, לאחר מספר שעות הפילו החיילים האמריקאים את פסלו של סדאם חוסיין בעזרת טנק חילוץ M-88.

על פי אוטוביוגרפיה של אחד הנחתים, התוכנית המקורית של האמריקאים הייתה לחבר כבל לחלק העליון של הפסל, אך לאחר חששות שאם הכבל יפול הוא יכול להרוג ולחשמל אנשים באזור הוחלט לחבר אותו באזור הצוואר. בסופו של דבר ה-M88 הצליח להפיל את הפסל. לאחר שהוא הופל, ערפו אזרחים עיראקים את הראש, גררהו ברחובות העיר תוך כדי שהם בועטים בו. הפלת הפסל שודרה בשידור חי במספר רשתות חדשות, בבוקר שלמחרת התמונה הוצגה במרבית עמודי השער של העיתונים בעולם, תמונה שסימלה את נפילתו של סדאם חוסיין.

לאחר הפלת פסלו של חוסיין הוצב במקום פסל חדש, המבוסס על אלמנט הצבע הירוק, שנועד לסמל חופש. הפסל החדש תוכנן על ידי הפסל באסם חמד אל-דוויירי.

הצלם רוברט פיסק תיאר את האירוע כ"צילום המבוים המשמעותי ביותר מאז הנפת הדגל באיוו ג'ימה".

## אחרית דבר
המתאבק העיראקי שניסה להפיל את הפסל, כאזם שריף, הצהיר ב-2016 כי הוא מתחרט על חלקו בהשמדת הפסל. אם לא די בכך, פורסם כי שריף נהג לתקן את האופנועים של חוסיין לפני תפיסתו. לדבריו, כאשר האמריקאים הגיעו לפאתי בגדאד הוא קיבל פטיש על מנת שיוכל לעזור בהפלת הפסל. לאחר שהאמריקאים הגיעו לכיכר עצמה, הם הציבו את דגל ארצות הברית על הפסל, אך שריף התנגד ואמר כי הוא "לא היה יכול לקבל זאת" והתעקש שהם יחליפו את הדגל האמריקאי בדגל עיראק שהוא הביא להם.

בהמשך אמר "כשאני עובר על פני הפסל הזה, אני מרגיש כאב ובושה. אני שואל את עצמי, "למה הפלתי את הפסל הזה?". הייתי רוצה להעלות אותו מחדש, לבנות אותו מחדש אבל אני חושש שיהרגו אותי. בנוסף לכך, קרם טען כי "אז היה לנו רק דיקטטור אחד, עכשיו יש לנו 100, שום דבר לא השתנה לטובה".

## קישורים חיצוניים

## הערות שוליים

קטגוריה:גברים בפיסול
קטגוריה:עיראק: אנדרטאות
קטגוריה:בגדאד: מבנים
קטגוריה:מלחמת עיראק
קטגוריה:2003 בעיראק
משה בוטריל

רבי **משה בוטריל** (**הרמ"ב**, ה'ק"ן – ה'ר' לערך, 1390 – 1440) היה מחכמי ומקובלי ספרד שהתגורר בצנטירל שבספרד. חיבר מספר ספרים העוסקים בקבלה (בעיקר מעשית) התפרסם בשל עיסוקו בפסאודואפיגרפיה.

## ביוגרפיה
נולד ליצחק מבוטרֶל מצנטירל שבספרד, בספריו מזכיר את רבו 'רבי יעקב ספרדי', על פי עדותו של רבי יצחק אברבנאל השתתף בוויכוח טורטוסה. עבד כרופא. אולי בעקבות ירידתו מנכסיו. בשלב מסוים בחייו שהה באויניון.

ככל הנראה ראה בעצמו משיח. ציפורה ברודי טענה שזו טעות הנובעת מקריאה שגויה של טקסטים. המשורר רבי שלמה בונפיד תקף אותו בחריפות על התנשאותו בדברי הלכה.

בנו הוא רבי ליאון בוטרֶל. נכדו הוא רבי משה בוטרל הרופא.

בפירושו לספר יצירה שיבח את אריסטו, היעב"ץ בתגובה לדבריו כתב: .

## טענות לפסאודואפיגרפיה
בקרב החוקרים, הועלו טענות שונות נגדו, מזיופים שונים בספריו.

בפירושו לספר יצירה מזכיר רבי משה 27 חיבורים שאינם נזכרים במקומות אחרים. דבר זה עורר את החוקרים, שניסו לבדוק האם אכן ספרים אלו היו קיימים.

כך למשל התבטא שי"ר לאור ממצאים אלו:  עוד לפניו החיד"א כתב ש"ר"מ בוטריל אין לסמוך עליו".

היו שניסו להצדיקו וכתבו שהסתמך בתום לב על זיופים, אך גרשום שלום ואחרים הוכיחו שזיופיו היו מכוונים.

חוץ מדברי קבלה זייף גם תשובות הלכתיות.

## חיבוריו
* פירוש על ספר יצירה שחיבר בשנת ה'קס"ט בפירוש משלב פילוסופיה וקבלה
* שני קונטרסים הלכתיים העוסקים בקידושי כסף, נדפסו על ידי יעקב זוסמן
* תשובה הלכתית העוסקת בכתובה שאבדה, נדפסה על ידי פנחס רוט
* תשובה הלכתית העוסקת בביזוי תלמיד חכם נדפסה על ידי שמחה אסף
בנוסף נשארו מספר כתבי יד שלו שלא נדפסו, ביניהם חיבור על אגדות חז"ל נגד פירושיו של יהושע הלורקי.

## לקריאה נוספת
* 
*רבינו משה בוטריל בפורום אוצר החכמה
*ציפורה ברודי, ר' משה בוטריל, פירושו לספר יצירה ודמותו של אבו אהרן, **ספר זיכרון ל[[גרשום שלום]]**, האוניברסיטה העברית בירושלים, תשס"ז, 159-206, (להורדה)
* 
*
*

## הערות שוליים

קטגוריה:מקובלים
קטגוריה:פילוסופים יהודים ספרדים
קטגוריה:משתתפי ויכוח טורטוסה
קטגוריה:פסאודואפיגרפיה
קטגוריה:יהודי ספרד במאה ה-14
קטגוריה:יהודי ספרד במאה ה-15
פח שמיטה

ממוזער|פח שמיטה ציבורי בלוד לשימוש בשנת השמיטה התשפ"ב
**פח שמיטה** הוא מנהג שבו משתמשים בפח אשפה מיוחד לפירות שביעית, פירות שגדלו בארץ-ישראל בשנה השביעית וקדושים בקדושה מיוחדת.

## מקור המנהג
כתוב בתורה , וחז"ל דרשו . לאדם אין בעלות על פירות שביעית, אלא רק זכות להשתמש בהם לאכילה. בפרט, אין לו זכות להפסיד (לאבד) אותם. איסור זה כולל גם שאריות, כל עוד הן ראויות למאכל אדם. כך למשל, אם אדם אכל חצי פרי, ואינו רוצה לאכול את החצי השני, אסור לו להשליך את החצי הנותר לפח-האשפה הרגיל, כי פרי הנזרק לפח נעשה בזוי ומאוס ואינו ראוי עוד למאכל אדם. גם קליפות רכות, כגון של תפוחים, מלפפונים, גזר וכו', עדיין ראויות למאכל אדם, ולכן גם אותן אסור להשליך לפח-אשפה רגיל. עם זאת, מותר להניח את השאריות במקום נקי, גם אם בסופו של דבר יירקבו.

משום כך, יש הנוהגים להחזיק פח-אשפה מיוחד לשאריות של פירות שביעית. דואגים שהפח יישאר נקי, ומשליכים לשם את כל השאריות. פח זה נקרא "פח שמיטה".

## חלופות
כאמור, השימוש בפח שמיטה אינו חובה, וניתן לקיים את המצוות הקשורות לקדושת הפירות גם בדרכים אחרות:
* להניח את השאריות בשקית ניילון נקיה, או בשתי שקיות, ולשים את השקיות בתוך פח-אשפה רגיל.
* לתת לבעלי-חיים (שאריות שאינן ראויות למאכל אדם), או להניח במקום שבו בעלי-חיים יכולים לאכול בעצמם, כמצוות התורה .

## הערות שוליים

קטגוריה:שמיטה ויובל
גלאוק קוניופצה

**גלָאוּק קוֹניוּפְצָה** (; נולד ב-25 ביולי 1981) הוא פעיל פוליטי, עיתונאי ופוליטיקאי קוסוברי שכיהן כנשיא קוסובו בפועל מ-22 במרץ 2021. בעבר היה חבר ויושב ראש אספת קוסובו ושר החוץ הקוסוברי.

## שנותיו הראשונות
קוניופצה נולד בבירת קוסובו, פרישטינה. במהלך לימודיו לתואר ראשון בפילוסופיה כיהן כסגן מנהל ארגון הסטודנטים באוניברסיטה המקומית. הוא חיבר ביוגרפיה של הפילוסוף הגרמני גאורג וילהלם פרידריך הגל.

## קריירה פוליטית
בשנת 2005 היה קוניופצה פעיל במפלגת "Vetëvendosje". במסגרת פעילותו ערך באופן שבועי את עיתון המפלגה. בשנת 2010 נכנס לאספה הלאומית הקוסוברית מטעם מפלגתו. בין השנים 2011–2017 כיהן כסגן יושב ראש האספה. לאחר ניצחונה של מפלגתו במירוץ לנשיאות, קוניופצה מונה ליושב ראש האספה. ב-3 בפברואר 2020 התפטר מתפקידו והחל לכהן כשר החוץ. ב-3 ביוני 2020 פינה קוניופצה את משרדו לאחר תבוסת מפלגתו בבחירות.

בבחירות ב-2021, מפלגתו ניצחה פעם נוספת, והוא התמנה פעם שנייה ליושב ראש האספה, וכן לנשיא קוסובו בפועל. ב-4 באפריל, סיים את תפקידו כנשיא, והתפקיד הועבר לויוסה עוסמני

## קישורים חיצוניים

## הערות שוליים

קטגוריה:פוליטיקאים אלבנים
קטגוריה:פוליטיקאים קוסוברים
קטגוריה:נשיאי קוסובו
קטגוריה:ילידי 1981
ההיסטוריה הסודית של הקומיקס

**ההיסטוריה הסודית של הקומיקס** (באנגלית: **Secret History of Comics**) היא סדרת טלוויזיה בת 6 פרקים בהפקתו, כתיבתו ובימויו של הקומיקסאי רוברט קירקמן. הסדרה התיעודית מתארת את מאחורי הקלעים של תעשיית הקומיקס האמריקאית באמצעות סקירה היסטורית של האירועים מראשית ההיסטוריה של הקומיקס האמריקאי (שנות ה-30 של המאה ה-20) ועד לימינו אנו, תוך ראיונות עומק עם שלל בכירים בתעשייה כגון סטן לי, קווין סמית', מישל רודריגז ועוד.

הסדרה עלתה לאוויר בארצות הברית לראשונה ב-12 בנובמבר 2017 ונמשכה שישה פרקים ששודרו במרווחי זמן לא קבועים לאורך חודשי נובמבר-דצמבר. הסדרה שודרה ברשת AMC ועלתה לאוויר גם בישראל בספקיות הטלוויזיה Yes הטלוויזיה בלוויין, פרטנר tv ו-HOT.

## פרקים

## קישורים חיצוניים
* 
* ההיסטוריה הסודית של הקומיקס, בשירות פריים וידאו 
* ההיסטוריה הסודית של הקומיקס לצפייה ישירה, באתר Seret Live 

## הערות שוליים

קטגוריה:סדרות טלוויזיה תיעודיות
קטגוריה:סדרות טלוויזיה אמריקאיות שעלו לשידור בשנת 2017
קטגוריה:AMC
הפולמוס בין הארט ופולר

**הפולמוס בין הארט ופולר** הוא חילופי דברים בין הפילוסופים המשפטיים לון ל. פולר  האמריקאי וה.ל.א. הארט הבריטי, שפורסמו בגיליון 71 של כתב העת Harvard Law Review בפברואר 1958 כסדרת מאמרים בנושא מוסר ומשפט, והדגימו את הפולמוס האקדמי הרחב בין גישת הפוזיטיביזם המשפטי לבין גישת משפט הטבע. הארט צידד בדעה הפוזיטיביסטית שמוסר וחוק הם דברים נפרדים. פולר טען בתשובתו שהמוסר הוא המקור לחובת הציות לחוק.

## רקע
הדיון בין השניים עסק בפסק דין שניתן ב-1951 על ידי בית משפט במערב גרמניה, בתיק שבו אישה גרמנייה הואשמה בשלילת חירותו של אדם שלא כחוק, במקרה זה, בעלה. הנאשמת החליטה ב-1944 להיפטר מבעלה. כדי לעשות זאת, דיווחה עליו לרשויות השלטון הנאצי כי בזמן חופשה משירותו הצבאי אמר בנוכחותה אמירות מעליבות על אדולף היטלר, והעידה נגדו במשפט שנערך לו. הוא נמצא אשם ונגזר עליו גזר דין מוות. לאחר ששירת זמן מסוים בכלא נשלח לחזית המלחמה לסייע בלחימה לפני תבוסתה של גרמניה. לאחר נפילת הרייך השלישי הואשמו האישה והשופט שדן את בעלה לפי סעיף 289 של חוק העונשין הגרמני מ-1871, שלילת חירותו של אדם שלא כחוק.
השופט במקרה זוכה בערעור, אך ערעורה של האישה נדחה משום שנטען נגדה שהיא השתמשה בחוק הנאצי ככלי לממש את רצונה להיפטר מבעלה.

## הדיון

הארט נוקט בגישת הפוזיטיביזם המשפטי, שמאמינה בהפרדה בין החוק "כפי שהוא" לבין החוק "כפי שהוא צריך להיות", הפרדה בין חוק לבין מוסר. כלומר, הפרדה בין זכויות משפטיות לבין זכויות מוסריות. לפי גישה זו, הכרעה בתיקים משפטיים לפי לוגיקה או היסק דדוקטיבי אינה בהכרח שגויה, וזה לא בהכרח נכון להכריע לפי מטרות חברתיות או מוסריות, שהמצדדים בגישה רואים אותן כ"חיצוניות למשפט".

הארט משתמש בבעיית "הליבה והשוליים" (the core and the penumbra) כדי להמחיש את טענתו המרכזית שחוקים חייבים להיות קשורים למשמעותן של המילים המרכיבות אותם, ולא לאמונה טבעית או מוסרית כלשהי. מקרה "ליבה" הוא מקרה שהחוק נועד לכסות. הדוגמה הקלאסית היא חוק שאוסר על הכנסת כלי רכב לפארק ציבורי, וברור שהוא נועד למנוע כניסת מכוניות. מקרה "שוליים" הוא מקרה שיוצרי החוק לא חשבו עליו, למשל סקייטבורד בדוגמה לעיל. שופט שמפרש חוק כזה בגישה פוזיטיביסטית יסתמך על הגדרת המילים שמופיעות בחוק.

מנגד, פולר נוקט בגישה של משפט הטבע, שלפיה מטרת החוקים היא לשקף ערכים מוסריים וחברתיים שגם אם הם חיצוניים למשפט, הם עליונים על המשפט והמשפט נועד לשרת אותם. פולר תוקף את גישתו של הארט לגבי הניסוח המילולי של החוק, ומציין כי משמעותן של מילים עשויה להשתנות בהתאם לשאר המילים במשפט, ובעיקר, בהתאם למטרת החוק והתקנה שהם משרתים. הוא מביא כדוגמה את המשפט "על כל שינוי יש לדווח ל...", ומדגים כיצד משמעות המילה "שינוי" משתנה בהתאם לנמען הדיווח המתואר במשפט. אם הנמען הוא "הרופא הראשי", אז השינוי הוא שיפור או הרעה במצבו הרפואי של החולה, אך אם הנמען הוא "ועדת התכנון והבנייה המחוזית", אז השינוי הוא פעולת בנייה בנדל"ן.

## ראו גם
* פוזיטיביזם משפטי
* חוק הטבע

## קישורים חיצוניים
* 
* 
* 

## הערות שוליים

קטגוריה:פילוסופיה של המשפט
אמברוז פטרסון

**אמברוז מקארתי פטרסון** (באנגלית: **Ambrose McCarthy Patterson**; 29 ביוני 1877 – 26 בדצמבר 1966) היה צייר ויוצר הדפסים.

## ביוגרפיה
פטרסון נולד בדיילספורד, ויקטוריה. הוא למד בבית הספר לאמנות במלבורן בניהולו של עמנואל פיליפס פוקס וטיודור סנט ג'ורג' טאקר, בבית הספר לאמנות בגלריה הלאומית במלבורן והמשיך את לימודיו בפריז באקדמיה קולארוסי ובאקדמיה ז'וליאן בהנהלת לוסיין סיימון, אנדרה להוטה ומקסים מאופרה. בפריז הוא הפך לחבר של נלי מלבה, זמרת הסופרן המפורסמת. אחיו של פטרסון, טום, היה נשוי לבל אחותה של מלבה. דרך השפעתה של מלבה הוא הצליח להמשיך את לימודיו אצל ג'ון סינגר סרג'נט. והפך לחלק מעולם האמנות בפריז והציג בתערוכות הראשונות של סלון ד'אוטום. היו לו חמישה ציורים בסלון פריז 1905 בו הציג גם אנרי מאטיס.

הוא הגיע להוואי בשנת 1916 בעצירת ביניים מסידני לניו יורק, והחליט להישאר אצל חבר פריזאי שהתגורר בהונולולו. במהלך 18 החודשים הבאים יצר פטרסון הדפסי עץ וציורים עם עניין מיוחד בקילאואה. עבודתו נכללה בתערוכת אגודת האמנים ההוואית השנתית בשנת 1917. הוא עזב לקליפורניה בשנת 1918 והתיישב בסיאטל.

בתערוכת האביב השנתית של איגוד האמנות בסן פרנסיסקו (SFAA) בשנת 1918 נאמר כי הדפסי העץ שלו היו "בצבעים עדינים במיוחד." באותו קיץ הנערכה לעבודתו תערוכת יחליד בגלריות SFAA.

בסיאטל עבד פטרסון כאמן עצמאי, אולי האמן המודרני הראשון בעיר, ובסתיו הציג תערוכת יחיד בחברה לאמנות בעיר, הראשונה מבין תערוכות רבות במדינת וושינגטון. בשנת 1919 הקים את בית הספר לציור ועיצוב באוניברסיטת וושינגטון.

פטרסון התחתן עם הציירת והסטודנטית שלו ויולה הנסן בשנת 1922, והשניים הפכו לדמויות מרכזיות בתחום האמנויות באזור צפון מערב ארצות הברית. פטרסון לימד עד פרישתו בשנת 1947.

הוא נפטר בסיאטל בשנת 1966 והשאיר אחריו שיא מרשים של פרסים שקיבל בתערוכות ברחבי ארצות הברית, כולל: המכון לאמנות בשיקגו, המוזיאון לאמנות מודרנית בניו יורק, הגלריה הלאומית לאמנות בוושינגטון ובירידים העולמיים בסן פרנסיסקו ובעיר ניו יורק.

הגלריה לאמנות של ניו סאות' ויילס (סידני, אוסטרליה), מוזיאון הונולולו לאמנות, גלריית הדיוקנאות הלאומית (אוסטרליה) (קנברה), מוזיאון פילדלפיה לאמנות, המוזיאון לאמנות בסיאטל ומוזיאון האמנות טאקומה הם בין האוספים הציבוריים. שמחזיקים יצירות מאת אמברוז מקארתי פטרסון.

## קישורים חיצוניים

## הערות שוליים

קטגוריה:מהגרים מאוסטרליה לארצות הברית
קטגוריה:ציירים אוסטרלים
קטגוריה:ציירים אמריקאים
קטגוריה:אמריקאים שנולדו ב-1877
קטגוריה:אמריקאים שנפטרו ב-1966
פולקסווגן קומנדורסווגן

ממוזער|240px|פולקסווגן קומנדורסווגן
ממוזער|240px|פולקסווגן קומנדורסווגן
**פולקסווגן קומנדורסווגן** (בגרמנית: **Volkswagen Kommandeurswagen**, קרוי גם: **VW Typ 87**) היא מכונית סופרמיני קומפקטית גרסה צבאית של דגם פולקסווגן חיפושית, בעלת הנעה כפולה 4x4 מתוצרת פולקסווגן אשר יוצרה בין השנים 1944–1941 בגרמניה הנאצית עבור הורמאכט.

רכב זה משמש כמכונית צוות, רכב סיור כמו גם אמבולנס, המספק עזרה ראשונה ותחמושת לנוסעים. הדגם לא משוריין

## ממאפייני "פולקסווגן קומנדורסווגן"
* יוצרו 564 יחידות
* רכב שטח הנעה כפולה 4x4, כונן הנעה אחורית עם הנעה קדמית ניתנת להחלפה והפרשי נעילה
* שלדת רכב: שלדת צנור, השלדה והמרכב מחוברים באמצעות ברגים
* 2 דלתות
* 4 נוסעים
* בדגם הורכב מנוע בוקסר, מנוע בנזין 4 צילינדרים, ארבע פעימות, מקורר אוויר עם מאוורר, מנוגד אופקית (מנוע שהורכב בדגם: "Volkswagen Kübelwagen" ) סוג 82, ובדגם פולקסווגן שווימווגן)
* צריכת שמן (חומר סיכה): 0.12 ליטר ל-100 ק"מ
* מתנע: מסוג Bosch EED 0,4/6
* מתליים: מתלה מוט פיתול
* בלמים: בלמי תוף
* מצמד יבש יחיד מסוג "Fichtel & Sachs K10"
* מצבר: עופרת חומצה במתח חשמלי של 6 וולט, בזרם חשמלי של 75 אמפר
* מאייד מתוצרת "Solex"  סוג Solex 26 VF3
* בגלל צמיגי השטח היה צריך להגדיל את הכנפיים עם רצועות מתכת נוספות
* קיבולת מכלי דלק: 40 ליטר + 20 ליטר מכל רזרבי (הגלגל הרזרבי ממוקם מעל המכל הנוסף של הדלק)
* גנרטור: Bosch REDK 130/6/2600
* גובה פינוי מהקרקע (Ground clearance): 25.5 ס"מ
* זווית הטיפוס במדרון היא 33.75°
* כברירת מחדל, לקומנדורסווגן יש חלון גג נפתח
* כלי הרכב שיוצרו עבור קורפוס אפריקה היו מצוידים בציוד טרופי שהגן על פילטר האוויר, על המאייד ועל מערכת החשמל מגרגרי אבק וחול

### גרסאות
* 2 דלתות - מכונית נוסעים
* 2 דלתות - טנדר מסוג "Coupé utility" 

## ראו גם
* פולקסווגן
* חיפושית (מכונית)
* פולקסווגן סוג 14A
* פולקסווגן סוג 18A
* פולקסווגן שווימווגן
* פולקסווגן קובלווגן

## קישורים חיצוניים

## הערות שוליים

קטגוריה:מכוניות סופרמיני
קטגוריה:כלי רכב צבאיים
קטגוריה:אמצעי לחימה גרמניים במלחמת העולם השנייה
קטגוריה:כלי רכב שהושקו ב-1941
קומנדורסווגן
קטגוריה:כלי רכב גרמניים
קטגוריה:רכבי שטח קטנים
קטגוריה:כלי רכב מנוע אחורי
קטגוריה:רכבי סיור
אריק תומפסון (כדורסלן)

**אריק תומפסון** (באנגלית: **Eric Thompson**; נולד ב-8 באפריל 1993) הוא כדורסלן אמריקאי, המשחק בעמדת הסנטר ב-CSO וולונטרי  מליגת העל הרומנית.

## קריירה
תומפסון החל את דרכו כשלמד ושיחק בתיכון פונטיאק בפונטיאק, מישיגן. את קריירת המכללות שלו החל במכללת לייק מישיגן, שם העמיד ממוצעים של 9.7 נקודות, 9.6 ריבאונדים, 1.9 חסימות ו-1.2 חטיפות למשחק, כשהוא קולע ב-55 אחוזים מהשדה.

בעונתו השנייה, עבר תומפסון למכללת סאדלבק. תומפסון הוביל את סאדלבק ל-24 ניצחונות, בממוצעים של 12.7 נקודות ו-8.6 ריבאונדים למשחק. את שתי שנותיו האחרונות שיחק תומפסון באוניברסיטת הפסיפיק, שם העמיד 9.9 נקודות, 7.5 ריבאונדים וחסימה אחת בממוצע למשחק בשנתו האחרונה.

ב-4 ביולי 2016, החל תומפסון את הקריירה המקצועית שלו כשחתם בשוורץ אסן מהליגה הגרמנית. ב-30 משחקים בהם שותף, הוא העמיד ממוצעים של 10 נקודות ו-8 ריבאונדים למשחק.

ב-5 בספטמבר 2017, חתם תומפסון לעונה בלוצרן מהליגה השווייצרית. ב-4 במרץ 2018, רשם תומפסון דאבל דאבל עם שיא עונתי של 27 נקודות ו-15 ריבאונדים, כשהוא קולע ב-10 מ-13 מהשדה, במהלך ההפסד 75–83 לסאם באסקט מסאגנו. ב-25 משחקים בהם שותף עבור לוצרן, הוא העמיד ממוצעים של דאבל דאבל עם 16.2 נקודות ו-11.2 ריבאונדים, כשהוא קולע ב-63.3 אחוזים מהשדה.

ב-13 ביוני 2018, חתם תומפסון לעונה בהפיי יואנצ'ואנג מהליגה הסינית. ב-11 ביולי 2018, קלע תומפסון שיא קריירה של 42 נקודות, כשהוא קולע ב-16 מ-24 מהשדה, יחד עם 23 ריבאונדים ו-3 חסימות בהפסד 119–150 להבי שיאנגלאן. ב-25 משחקים בהם שיחק בקבוצה, הוא העמיד ממוצעים של 23 נקודות ו-20 ריבאונדים למשחק, כשהוא קולע ב-69.6 אחוזים מהשדה.

ב-18 בספטמבר 2018, חתם תומפסון בהירושמה דראגון פלייס מהליגה היפנית. ב-10 בפברואר 2019, עזב תומפסון את הירושמה וחתם עד תום העונה בקגוואה פייב ארו'ס. ב-2 במרץ 2019, רשם תומפסון דאבל דאבל של 24 נקודות ו-21 ריבאונדים, מה שהוביל את קגוואה לניצחון 65–82 על שינשו ברייב ווריירס. ב-17 משחקים בהם שותף בקבוצה, הוא העמיד ממוצעים של 16.1 נקודות, 14.4 ריבאונדים ו-2.6 אסיסטים למשחק.

ב-28 באוגוסט 2019, חתם תומפסון לעונה בהפועל אילת מהליגה הישראלית. תומפסון העמיד ממוצעים של 11.6 נקודות ו-9.3 ריבאונדים למשחק.

ב-8 ביולי 2020, חתם תומפסון באינצ'יאון אלפנטס מהליגה הקוריאנית.

ב-22 בפברואר 2021, חזר תומפסון לישראל וחתם בהפועל באר שבע.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכללת סאדלבק
קטגוריה:כדורסלני הפועל אילת
קטגוריה:כדורסלני הפועל באר שבע
קטגוריה:אמריקאים שנולדו ב-1993
אאטיוס מאמידה

**אָאֶטְיוּס מֵאָמִידָה** (ביוונית: **Ἀέτιος Ἀμιδηνός**; פעל סביב אמצע המאה ה-5 עד אמצע המאה ה-6) היה רופא יווני ביזנטי, שנודע בשל כתביו הרפואיים שתיעדו את הידע הרפואי בתקופתו. הוא שימש רופאו האישי של יוסטיניאנוס הראשון, קיסר האימפריה הביזנטית.

## חייו
אאטיוס נולד בעיר אמידה ולמד באלכסנדריה, שנודעה בבית הספר לרפואה בה בתקופתו. הוא מציין בכתביו את הפטריארך קירילוס האלכסנדרוני, שנפטר בשנת 444, ואת פטרוס, רופאו הראשי של תאודריך הגדול, אשר אותו הוא מגדיר כבן זמנו, כך שככל הנראה הוא פעל וכתב בשלהי המאה ה-5 ותחילת המאה ה-6. הוא גם מצוטט על ידי אלכסנדר מטראלס, אשר משוער כי חי באמצע המאה ה-6.

אאטיוס נסע וביקר במכרות הנחושת בסולוי, ביריחו ובים המלח.

במספר כתבי יד מוצמד לאאטיוס התואר κόμης ὀψικίου – מפקד האופסיקיון (התמה האופסיקית).

## עבודתו
אאטיוס היה לסופר הרפואי היווני הראשון מבין הנוצרים שהביא תיעוד ללחשים ולקמעות שנפוצו במצרים, כמו דבריו של בלזיוס הקדוש לסילוק עצם מהגרון, או הליך אחר הקשור בפיסטולה.

חלוקת עבודתו של אאטיוס, "שישה עשר ספרים על רפואה" (Βιβλία Ἰατρικά Ἑκκαίδεκα), לארבעה כרכים בני ארבעה ספרים לא נעשתה על ידיו, אלא פרי עטו של מתרגם מתקופה מאוחרת. אף שעבודה זו אינה מכילה ברובה תוכן מקורי של אאטיוס, ומצטטת במידה ניכרת את קלאודיוס גלנוס ואת אוריבסיוס, היא שריד רפואי בעל ערך היסטורי רפואי רב, שכן מדובר באסופה של כתבי סופרים רבים, בכללם מהספרייה הגדולה של אלכסנדריה, שעבודותיהם אבדו מאז.

אאטיוס מתועד כמי שרקח אמצעי מניעה הכולל אלוורה, זרעי אריסימון, פלפל שחור וזעפרן. הוא גם פיתח תערובת להפסקת היריון שמרכיביה אינם ידועים.

## קישורים חיצוניים

## הערות שוליים

קטגוריה:רופאים יוונים
קטגוריה:ילידי 502
קטגוריה:נפטרים ב-575
ניק הורנסבי

**ניקולס ג'וליאן הורנסבי** (באנגלית: **Nicholas Julian Hornsby**; נולד ב-21 ביוני 1995) הוא כדורסלן אמריקאי, המשחק בעמדת הסמול פורוורד והפאוור פורוורד בהפועל באר שבע.

## קריירת תיכונים ומכללות
הורנסבי למד ושיחק שלוש שנים בתיכון טוסטין שבקליפורניה. הורנסבי שימש כקפטן התיכון והוביל אותם עם ממוצעים של 16.7 נקודות ו-8.3 ריבאונדים למשחק, מה שהוביל אותם לזכייה במספר תארים. כשעזב את התיכון, נחשב הורנסבי כאחד מ-20 השחקנים הטובים במחזור הגיל שלו על פי ESPN. במקביל לנבחרת הכדורסל, הורנסבי היה גם חלק מנבחרת הכדורעף של התיכון.

בשנת 2013 הצטרף הורנסבי לאוניברסיטת המדינה של קליפורניה בלונג ביץ'. בעונתו הראשונה במכללות, קיבל הורנסבי 14 דקות בלבד בממוצע למשחק, אך בעונתו השנייה זמן המשחק שלו גדל והוא קיבל כבר 29.4 דקות בממוצע למשחק. גם הסטטיסטיקה שלו השתפרה כשבעונתו הראשונה קלע הורנסבי 3.7 נקודות למשחק, אך בעונתו האחרונה העמיד ממוצעים של 11.3 נקודות ו-8.0 ריבאונדים למשחק.

במקביל לקריירת הכדורסל, הורנסבי עשה במכללה תואר בסוציולוגיה.

## קריירה מקצועית
בקיץ 2017, חתם הורנסבי בגיסן ראקלוס ושיחק בקבוצת הבת שלה מהליגה הגרמנית השנייה. הורנסבי מיד החל להוביל את הקבוצה, עם ממוצעים של 13.8 נקודות ו-7.5 ריבאונדים למשחק. הורנסבי הגיע עם קבוצתו עד לפלייאוף, שם הפסידו 1–2 בסדרה לרוסטוק סילוובס. במקביל שיחק הורנסבי בקבוצה הראשונה של ראקלוס, ושותף בשני משחקים בליגה הגרמנית הראשונה.

בשנת 2018, חתם הורנסבי לעונה בבאייר לברקוזן. הורנסבי עזר לקבוצה לרשום מאזן שיא של 1–21, מה שעזר לה לסיים במקום הראשון. לאחר מכן, לברקוזן הגיעה לגמר הפלייאוף מול מינסטר באסקט, אותה ניצחה בסדרה 0–2 וזכתה באליפות. הורנסבי נבחר לשחקן המצטיין של הליגה הגרמנית השנייה, עם ממוצעים של 12.2 נקודות, 7.9 ריבאונדים ו-3.8 אסיסטים למשחק.

לאחר העלייה לליגה הגרמנית הראשונה, לברקוזן האריכה את חוזהו של הורנסבי לעונה נוספת. לפני שהעונה הסתיימה בעקבות מגפת הקורונה, לברקוזן הייתה הפתעת העונה וסיימה במקום החמישי. הורנסבי היה הקלעי המוביל בקבוצה וסיים עם 14.2 נקודות למשחק.

את עונת  החל הורנסבי ללא קבוצה, עד שב-16 בפברואר 2021 חתם עד תום העונה עם אופציה לעונה נוספת בהפועל באר שבע מהליגה הישראלית.

## קישורים חיצוניים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:כדורסלני הפועל באר שבע
קטגוריה:אמריקאים שנולדו ב-1995
כריך רובן

**כריך רוּבּן** (באנגלית: **Reuben sandwich**) הוא כריך אמריקאי קלוי העשוי מקורנד ביף, גבינת אמנטל, כרוב כבוש ורוטב רוסי הקלויים בין פרוסות לחם שיפון. מאכל זה מזוהה לרוב עם מעדניות יהודיות בעיר ניו יורק, אף על פי שאינו כשר.

## מקורות אפשריים
### רובן קולקופסקי וברני שימל, מלון בלקסטון: אומהה, נברסקה
חלק טוענים כי רובן קולקופסקי (במקורות מסוימים שם משפחתו קוצר לקיי), בעל מכולת יהודי יליד ליטא שהתגורר באומהה, נברסקה, היה מזמין כריך עשוי קורנביף ופסטרמה במשחק הפוקר השבועי בו שיחק במלון בלקסטון בין השנים 1920–1935. בין המשתתפים, שכינו עצמם "הוועדה", נכח גם בעל המלון, צ'ארלס שימל. בנו של שימל, שעבד במטבח, הכין עבור קולקופסקי את כריך הרובן הראשון, כשהוסיף להזמנתו הקבועה גבינה שווייצרית ורוטב אלף האיים, והגיש אותם בלחם שיפון. הכריך זכה לתהילה מקומית לראשונה כששימל הכניס אותו לתפריט ארוחת הצהריים של בלקסטון, ותהילתו התפשטה כאשר עובד לשעבר במלון זכה בתחרות הרעיונות הארצית לכריכים עם המתכון. באומהה מציינים ב־14 במרץ את יום הרובן. סיפור זה מוזכר בסרט "חידון האשליות", שם דיק גודווין, הדמות הראשית, מזמין ואוכל רובן במסעדה עם צ'ארלס ואן דורן, והם דנים במקורות הכריך.

### מעדניית רובן: ניו יורק
* גרסה אחרת טוענת כי יוצרו של הרובן היה ארנולד רובן, הבעלים הגרמני-יהודי של מעדניית רובן (1908–2001) בעיר ניו יורק. על פי ראיון עם קרייג קלייבורן, ארנולד רובן יצר את "ספיישל רובן" בסביבות 1914. ברנרד סובל בספרו "פעימות בברודוויי: זיכרונותיו של יחצ"ן" (Broadway Heartbeat) משנת 1953 גורס כי הכריך היה אלתור שיצר ארנולד עבור מרג'ורי רמבו כאשר השחקנית המפורסמת ביקרה במעדניית רובן לילה אחד כשהמזווה היה ריק באופן חריג.
* גרסה נוספת מייחסת את ההמצאה לאלפרד שייוינג, טבח במעדניית רובן, וטוענת שהוא יצר את הכריך לבנו של רובן, ארנולד רובן הבן, בשנות ה-30.

## קישורים חיצוניים

* מתכון לכריך רובן, מאקו
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המטבח האשכנזי
קטגוריה:כריכים
קטגוריה:המטבח היהודי
קטגוריה:המטבח האמריקאי
קטגוריה:יהדות ארצות הברית
קטגוריה:מאכלים הקרויים על שם אישים
חאן שער הגיא

אתר לאומי **חאן שער הגיא** (מכונה גם **בָּאב אל-וָאד**) הוא אתר זיכרון לאומי בשער הגיא המנציח את מבקיעי הדרך אל ירושלים הנצורה במלחמת העצמאות.

המבנים בחאן הוכרזו כאתר לאומי בשנת 1979. בסוף שנת 2020 נחנך אתר הזיכרון ונפתח לציבור.

## היסטוריה

הדרך מיפו לירושלים שימשה לאורך דורות רבים כדרך ראשית ובפרט עבור עולי רגלים. ברוב הדורות בטרם נסללה הדרך והחלו להשתמש באמצעי תחבורה, היו עושים את הדרך ברגל או באמצעות רכיבה על חמורים. הדרך מיפו לירושלים נחשבה לקשה וארוכה מכדי לבצעה ביום אחד ולכן היו עושים אותה לפחות ביומיים עם לינה בדרך. לשם כך נבנה חאן זה ששימש רבים על דרך זו.

## מבנה האתר והמוזיאון

האתר ממוקם במפתח הצר של נחל נחשון על הדרך המרכזית של כביש מס' 1 המחבר בין השפלה לירושלים. בסמוך לאתר נמצאת דרך בורמה, שנפרצה בהמשך הקרבות כדרך חלופית כדי לעקוף את החסימה של הלגיון הירדני בלטרון.

האתר הוקם במבנים ההיסטוריים של חאן שער הגיא, שנבנה כמלון דרכים בתקופה העות'מאנית, והמבנים שסביבו, כגון: "בית כוּתְנֵה", שנבנה על ידי משפחת כוּתְנֵה, משפחה ערבית מירושלים בשנת 1894 ושימש כחווה חקלאית.

מבנה נוסף, הממוקם ממזרח למבנה החאן, שימש כקנטינה ונבנה בתחילת שנות ה-30 על ידי הצבא הבריטי, שהקים בחאן תחנת נוטרים לשמירה על המעבר בכביש. הקנטינה שירתה את החיילים הבריטים בדרכם לירושלים וממנה. המבנה פורק ונבנה מחדש מטעמי בטיחות. כל המבנים עברו תהליכי שימור וחיזוק על מנת שהמבקרים יוכלו לבקר בהם. סביב המבנים ניטעו עצים וצמחי ארץ ישראל האופייניים לאזור.

באתר נמצא מיצג אור-קולי המדמה את הקרבות שהתחוללו במלחמת השחרור על הדרך לירושלים. המיצג משחזר את סיפורי הקרבות הקשים ומסע השיירות אל העיר, ובשלב מסוים גם המבקרים הופכים להיות פעילים במאבק על הדרך.

המקום נמצא בפאתי פארק יצחק רבין שבהרי ירושלים.

## פרשת הנצחת רחבעם זאבי
בשנת 2011 הוחלט על ידי משרד ירושלים ומורשת על הקדשת האתר להנצחתו של האלוף במיל' והשר רחבעם זאבי. בעקבות זאת קמה מחאה של אנשי פלמ"ח ותיקים ובעיקר של בנות ובני דור ההמשך לפלמ"ח, נגד ההחלטה, כשמטרתם הייתה להנציח באתר זה את הנהגים והלוחמים שהבקיעו את הדרך אל העיר ובטענה שזאבי לא ראוי להנצחה וכלל לא לחם במקום. הם קיימו הפגנות ועצרות מחאה סמוך לחאן. בעקבות זאת (וגם בעקבות תוכנית התחקירים עובדה שבה נחשפו חשדות נגד זאבי), הועברה הנצחתו של זאבי להתנחלות ברקן, והתקבלה החלטת ממשלה המייעדת את האתר להנצחת מבקיעי הדרך לירושלים.

## קישורים חיצוניים

* 

## הערות שוליים

קטגוריה:מחוז ירושלים: מבנים לשימור
קטגוריה:אנדרטאות בהרי יהודה
קטגוריה:ירושלים: מוזיאונים
קטגוריה:ההגנה
קטגוריה:כביש 1: אתרים
קטגוריה:ישראל: אתרים לאומיים
קטגוריה:ישראל: מבני חאן
אייזיאה אייזנדורף

**אייזיאה אייזנדורף** (באנגלית: **Isaiah Eisendorf**; נולד ב-9 ביולי 1996) הוא כדורסלן אמריקאי-ישראלי, המשחק בעמדת הסמול פורוורד בעירוני נהריה מהליגה הלאומית בכדורסל.

## קריירה
אייזנדורף נולד בלוס אנג'לס, קליפורניה, למשפחה ממוצא יהודי. הוא החל את קריירת הכדורסל שלו בתיכון ספרינגברוק. בעונתו האחרונה בתיכון, אייזנדורף נבחר לקבוצה השנייה ולאולסטאר של המחוז. במקביל לקריירת הכדורסל שלו, אייזנדורף שיחק גם בנבחרת הפוטבול של התיכון.

אייזנדורף החל את קריירת המכללות שלו באוניברסיטת גאנון, עד שב-2016 עבר למכללת לה מון. בעונתו האחרונה, אייזנדורף נבחר לשחקן המצטיין של המחוז.

ב-14 בספטמבר 2018, הגיע אייזנדורף לישראל וחתם לעונה בהפועל חיפה מהליגה הלאומית. בחיפה העמיד אייזנדורף ממוצעים של 9.8 נקודות ו-6.2 ריבאונדים.

ב-30 ביוני 2019, חתם אייזנדורף לעונה בהפועל תל אביב מליגת העל. ב-29 באפריל, הושאל אייזנדורף לבני הרצליה מהליגה הלאומית. אייזנדורף עזר להרצליה לעלות לליגת העל, כשהוא מעמיד ממוצעים של 11.6 נקודות ו-6.4 ריבאונדים למשחק. ב-2 באוגוסט 2020, הושאל אייזנדורף להרצליה לעונה נוספת.

ב-11 באפריל 2021, עזב אייזנדורף את הרצליה ועבר בהשאלה עד תום העונה מהפועל תל אביב להפועל גליל עליון מהליגה הלאומית. שישה ימים לאחר מכן, כבר במשחקו הראשון בקבוצה, אייזנדורף העמיד דאבל דאבל של 25 נקודות ו-11 ריבאונדים בהפסד 84–87 להפועל חבל מודיעין.
לקראת עונת 2021/22 חתם בגליל עליון על חוזה לעונה בליגת העל. בעונה זו שותף ב-27 משחקים בליגה והעמיד ממוצעים של 5 נק' ו-2.6 ריבאונדים ב-18.1 דק', בשלב הפלייאוף העמיד 2.7 נק' ו-2.3 ריבאונדים ב-16.7 דק' בשלושת המשחקים בשלב רבע הגמר.

לקראת עונת 2022/2023 חתם על חוזה לעונה בעירוני נהריה מהליגה הלאומית. בעונה זו העמיד ממוצעים של 10 נק' ו-4.8 ריבאונדים ב-25.3 דק' בממוצע.

## קישורים חיצוניים

## הערות שוליים

קטגוריה:ישראלים ילידי ארצות הברית
קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלני הפועל חיפה
קטגוריה:כדורסלני עירוני נהריה
קטגוריה:כדורסלני הפועל גליל עליון
קטגוריה:כדורסלני הפועל תל אביב
קטגוריה:כדורסלני בני הרצליה
קטגוריה:בוגרי מכללת לה מוין
קטגוריה:ישראלים שנולדו ב-1996
קטגוריה:אמריקאים שנולדו ב-1996
גבעות אוראול

**גבעות אוראול** או **גבעות אוראולה** או **גבעות אוריאול** (באנגלית: **Aureole Hills**; מילולית: גבעות האוראולה או גבעות ההילה) הן זוג גבעות, בסמוך ממערב לקצה הצפוני של רמת דטרויט שבחצי האי טריניטי - בקצה הצפון מזרחי של חצי האי האנטארקטי, בארץ גרהאם שבאנטארקטיקה.

לגבעות צורה חרוטית. מדרונות הגבעות חלקים, ומכוסים קרח.

גובהה של הגבוהה מבין שתי הגבעות - 1,080 מטרים מעל פני הים; גובהה של הנמוכה מבין שתי הגבעות 1,015 מטרים מעל פני הים.

## היסטוריה
### גילוי הגבעות

הגבעות נסקרו לראשונה בנובמבר 1948 על ידי סקר שטחי חסות איי פוקלנד. משלחת הסקר יצאה לסקר זה מבסיס מפרץ התקווה.

### מקור השם

שמן של הגבעות ניתן להן על ידי סקר שטחי חסות איי פוקלנד.

השם תיאורי.

## לקריאה נוספת

• Heroy, D., Sjunneskog, C., & Anderson, J. (2008), **[https://www.cambridge.org/core/journals/antarctic-science/article/abs/holocene-climate-change-in-the-bransfield-basin-antarctic-peninsula-evidence-from-sediment-and-diatom-analysis/003A43FF50496A50FF841FB607E0AA3B Holocene climate change in the Bransfield Basin, Antarctic Peninsula: Evidence from sediment and diatom analysis]**, Antarctic Science, 20(1), 69-87. https://doi:10.1017/S0954102007000788

• R. G. B. Renner, **[https://books.google.co.il/books/about/Gravity_and_Magnetic_Surveys_in_Graham_L.html?id=8pVPAQAAIAAJ&redir_esc=y Gravity and Magnetic Surveys in Graham Land]**, British Antarctic Survey, 1980, P 35 - 44

## קישורים חיצוניים
* גבעות אוראול באתר הסקר הגאולוגי של ארצות הברית
* גבעות אוריאול באתר הגאזט האנטארקטי של ממשלת אוסטרליה
* גבעות אוראול באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעות אוראול
* מזג אוויר נוכחי עדכני בגבעות אוראול

## הערות שוליים

אוראול